Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 721/13/2202	Galanta, 9.4.2014
EEČ : 2-17-114-2014

U Z N E S E N I E

Trestná vec:	obvinená XXXXX 
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Galanta
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 06.09.2013 v čase o 09.40 h z priestorov predajne XXXXX v meste XXXXX na XXXXX ulici odcudzila 1 ks chleba krájaný, 30 ks rožkov, citrónovú malinovku 2 l, 1 ks Tesco value R&G tak, že si uvedený tovar naložila do nákupného košíka a bez zaplatenia prešla von z predajne cez samoobslužnú pokladničnú zónu, čím spoločnosti XXXXX, XXXXX, so sídlom XXXXX spôsobila škodu vo výške 3,58 Eur, pričom bolo zistené, že XXXXX bola dňa 04.03.2013 príslušníkom Obvodného oddelenia Policajného zboru XXXXX uložená bloková pokuta vo výške 30,- Eur, číslo bloku 12047065 za priestupok proti majetku, 

lebo je trestné stíhanie neprípustné podľa § 9 odsek 1 písmeno d

Odôvodnenie:
Poverený príslušník  Okresného riaditeľstva PZ v XXXXX, Obvodného oddelenia PZ XXXXX  uznesením  č. ORP-XXXXX zo dňa 06.10.2013 začal v  zmysle § 199 ods. l Trestného poriadku  trestné stíhanie a súčasne podľa § 206 ods.1 Trestného poriadku vzniesol obvinenie XXXXX za prečin krádeže podľa § 212 ods. 2 písm. f) Trestného zákona na tom skutkovom a právnom základe, ako je to  uvedené vo výrokovej časti tohto uznesenia.

V priebehu vyšetrovania  sa obvinená XXXXX k spáchaniu skutku priznala a súhlasila s konaním o dohode o vine a treste. Na konaní o dohode o vine a treste však spáchanie skutku poprela a uviedla k predmetnej veci ďalšie skutočnosti, ktoré skôr neboli známe. Z uvedeného dôvodu dňa 17.02.2014 prokurátorka vec vrátila podľa § 230 ods. 2 písm. d) Trestného poriadku, na doplnenie skráteného vyšetrovania. 

V priebehu doplnenia skráteného vyšetrovania bolo zistené, že obvinená XXXXX, nar. XXXXX, rod. číslo XXXXX, dňa 03.03.2014 zomrela, čo potvrdil Matričný úrad mesta XXXXX oznámením o úmrtí zo dňa 26.03.2014.

	Podľa ustanovenia § 215 ods.1 písm. d) Trestného poriadku, prokurátor zastaví trestné stíhanie, ak je trestné stíhanie neprípustné podľa § 9.

	Podľa § 9 ods.1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho.

	Pretože obvinená XXXXX dňa 03.03.2014 zomrela, bolo potrebné trestné stíhanie v zmysle § 215 ods.1 písm. d/ Trestného poriadku  zastaviť.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jarmila Pastýriková
prokurátorka